Source: http://rushmine.6f.sk/pravidla/
Timestamp: 2020-08-14 08:06:18+00:00

Document:
Pravidlá | CZ/SK Minecraft – RushMine 1 Server, info o hre, návody, downloady
Revízia článku: 24.04.2015 {Oprava nefunkčných odkazov.}
Pravidlá sú najefektívnejší nástroj na udržanie poriadku. Slušní hráči s nimi nebudú mať žiadne problémy, ale naopak. Pravidlá im zaistia ochranu pred ostatnými hráčmi v prípade vzniku konfliktu alebo porušeniu pravidiel.
Pojmy uvedené v nasledujúcich pravidlách by mali byť pre väčšinu hráčov Minecraftu jasné, preto ich nebudeme rozoberať osobitne. Ak sa však vyskytne pojem ktorému nerozumiete odporúčame najprv navštíviť oficiálnu Minecraft wikipédiu, potom sa opýtať priamo v hre a poslednou možnosťou je kontakt emailom na vedenie servera.
§1 Slušnosť
Pokiaľ nemáš základy slušného chovania, počítaj s tým že si na serveri dlho nezahráš.
To platí pre všetkých.
§1.1 V chate vyžadujeme slušnosť a rešpekt k druhým hráčom. Nadávky, primitívne komentáre alebo provokácia môžu skončiť banom.
§1.2 Za základy slušnosti sa považuje rešpektovať názor druhých a ich vôľu. Kde je zapnuté PvP platia nepísané pravidlá ako zákaz odpájania sa z hry alebo teleportácie či zneužívanie VIP/adminských výhod (fly, god atď).
§1.3 Zakázané znepríjemňovať iným hru svojím konaním, najmä ak sa nachádzajú na svojom území (v rezidencii). Vo voľnej prírode sa riaďte v súlade s dobrými mravmi.
§1.4 Správajte sa s úctou voči druhým hráčom, pomáhajte im ak máte čas a chuť. Ak sa prihlásite do náboru do admin tímu budete mať vyššiu šancu uspieť, avšak vynucovanie či žobranie o miesto vám šancu zníži na nulu!
§1.5 Žobranie o administrátora, práva či veci zdarma je prísne zakázané, akékoľvek navádzanie priame/nepriame vyústi vo vylúčenie zo servera.
§1.6 Pokiaľ máte na serveri problém, možno slušne požiadať administrátora o pomoc. V prípade že administrátor nebude vedieť poradiť, kontaktujte vedenie emailom. Admin má právo odmietnuť pomoc (napr. už niekomu pomáha) a nebude vám robiť osobného asistenta.
§1.7 Role-play v chate je zakázaný a považuje sa za spam. Role-playom sa rozumie spoločná konverzácia 2 hráčov napríklad pri hľadaní surovín kedy si hráči navzájom píšu časté krátke správy. Môžete byť upozornený a následne dostať dočasné mute. Pre role-play medzi dvoma hráčmi využívajte súkromné správy /tell a /r pre odpoveď na poslednú správu.
§1.8 Nepodporujeme hľadanie si partnera ani zoznamku.
§2 Nulová tolerancia
Grieferom a podvodníkom sa u nás nezadarí.
Existujú isté hranice za ktoré môžete očakávať dočasné vylúčenie zo servera alebo jednosmerný lístok do Banánova:
§2.1 krádež cudzieho majetku – vykrádanie truhlíc, hoci aj opustených. Výnimku tvoria objekty ktoré sú označené značkou, že je daný predmet voľne k dispozícii.
§2.2 ničenie cudzieho majetku. Platí aj pre zabíjanie zvery v ohradách, ničenie okolia stavby alebo znemožňovanie prístupu do stavby!
§2.3 obchádzanie anti cheatu, xray, podvody, klamanie atď – to všetko sa trestá permanentným banom!
§2.4 zneužívanie bugu. Pokiaľ si nie si istý o tom či ide o bug, je najlepšie sa spýtať správcu servera (/team).
§2.5 poškodzovanie servera, prípadne spoluúčasť. Akákoľvek úmyselná činnosť spojená s ničením časti servera, od ničenia mapy, ekonomiky cez zneužívanie právomocí.
§3 Demencia
Platí pre všetkých hráčov, ale pre hráčov mladším než 15r odporúčame extra zvážiť obsah komunikáčie v chate, keďže raz napísanú správu nieje možné zmazať a uchováva sa aj v histórii/logu chatu.
§3.1 Dbaj na gramatiku! Preklepy sa tolerujú, ale ten kto nevie svoj rodný jazyk by ho mal okrem hrania aj naštudovať.
§3.2 Bežte si PLSkovať / DIKovať inam! Demencia alebo žobranie nieje povolené.
§3.3 Obmedzte počet smajlíkov na minimum. Vety s tuctom smajlíkov za každou hovadinou, množstvom OMG a WTF a iné dedinské výlevy sa nebudú tolerovať. Na serveroch pre deti je to cool, ale my na to nie sme zvedaví!
§3.4 Rešpektujte slovo člena a-tímu. Každý má svoje chyby, ale rozhodnutie administrátora je konečné a nebude s vami argumentovať.
§4 Ťažba
§4.1 Dbaj na udržanie a zachovanie prostredia, v ktorom sa nachádzaš. Nie sme zvedaví na rôzne výtlky, jamy po creeperoch, rozliatu lávu alebo nedorúbané stromy!
§4.2 Pokiaľ rúbeš stromy vo voľnej prírode vždy dosaď za sebou sadenicu.
§4.3 V prírode ťaž piesok čo najmenej! Na to sú pieskovne! To isté platí aj o dirte, ktorý ak ťažíš vo veľkom, dbaj nato aby to na teréne nešlo poznať.
§4.4 Nenič krajinu bezohľadnou ťažbou, stavaním stĺpov či naopak jám.
§4.5 Akýkoľvek druh pascí (TNT pasca, dispenser či piston pasca a i.) alebo nalákanie druhých bez varovania je zakázané.
§5 Stavba
Pri stavaní mesta prosím dbajte, aby boli ladené v rovnakom štýle. Nie je to povinnosť, ale mesto v jednom štýle je viac ako tri mestá pozliepané s domov z cobblestonu!
§5.1 Vyhýbaj sa stavbám s jedného bloku. Minecraft ponúka množstvo blokov ktoré sa dajú vhodne skombinovať. Administrátor má právo zničiť dom s dirtu, sandu, alebo len s cobble a to bez náhrady za veci.
§5.2 Dbajte na štruktúru domu. Pokiaľ staviate kockatú stavbu, dajte na ňu strechu alebo ju nejak upravte!
§5.3 Tvoje stavby nemusia byť vysoké 256 blokov.
§5.4 Nestavajte lietajúce stavby! Výnimku tvoria lietadlá, vzducholode a ďalšie objekty ktoré lietajú aj v reálnom živote, nie vaša vila so záhradou.
§5.5 V okolí spawnu (okolím sa rozumie územie do 100 blokov od konca ochrany spawnu) sveta vyžadujeme stavby v štýle ktorý zodpovedá štýlu spawnu. Ak je spawn v stredovekom štýle, je zakázané stavať moderné stavby sú presklenené budovy alebo budovy s rovnou strechou, a podobne.
§5.6 V End a Nether (pekelných) svetoch sa uskutočňuje reset mapy častejšie ako na hlavných svetoch, preto tam neodporúčame stavať väčšie projekty. Pri vopred ohlásenom reštarte mapy nemáte právo o náhradu vecí.
§6 Player Vs Player
Player Vs Player (ďalej len PvP) je funkcia dovoľujúca zabíjanie hráčov navzájom. K 30.01.2015 je zapnutá na svetoch Medieval a Medieval Nether. PvP je možné vypnúť vo vnútri rezidencie.
Pozn.: Nasledujúce pravidlá neplatia počas eventov na Event svete (/warp fun).
§6.1 Je zakázané ako prvý útočiť na hráča bez brnenia a bez meča ak vaša sa výbava skladá so železného brnenia alebo lepšieho.
§6.2 Opakované zabíjanie rovnakého hráča na jeho pozemku je prísne zakázané, neplatí pre dohodnuté súboje.
§6.3 Počas PvP zápasu platia etické zásady ako neodpájať sa s hry alebo neutekať s boja ak ste ho začali.
§6.4 Lákanie hráčov do rezidencií so zapnutým PvP je zakázané.
§7 Rezidencie (Residence)
Pomocou rezidencií je možné ochrániť ľubovoľnú veľkú voľnú časť mapy pred interakciou iných hráčov.
§7.1 Tvorba rezidencii je povolená iba za účelom ochrany vlastného majetku.
§7.2 Vytváranie možností na teleport do cudzej rezidencie (/sethome, /warp set atď) bez súhlasu jej vlastníka sa zakazuje.
§7.3 Nieje povolené mať neohradenú rezidenciu so zakázaným pohybom, alebo inú kde by hrozilo že do nej hráč spadne, vkročí a zasekne sa.
§7.4 Prísne sa zakazuje zabíjať / robiť hráčom napriek vo svojej rezidencii. Toto pravidlo vzťahuje primerane aj na miesta medzi rezidenciami, ale nie na voľnú prírodu.
§7.5 Je zakázané robiť rezidencie menšie ako 10×10 blokov.
§7.6 Je zakázané robiť rezidencie za účelom znemožniť prístup druhých hráčov k ich majetku alebo prístupu k verejným objektom servera (spawn a i.).
§7.7 Rezidencie porušujúce pravidlá je administrátor oprávnený zmazať bez uvedenia dôvodu.
§8 LWC
LWC je plugin na ochranu jednotlivých blokov, v tomto prípade truhlíc, pecí, dverí, značiek, dispenserov, hopper-ov a ďalších.
§8.1 Tvorba LWC ochrán (ďalej len zamykanie objektov) je povolená iba za účelom ochrany vlastného majetku.
§8.2 Je prísne zakázané zamykať objekty na cudzom pozemku za účelom zamedzenia prístupu majiteľa pozemku. Vlastníka ochrany vieme zistiť s príkazom “/cinfo”.
§8.3 Zamknuté objekty porušujúce pravidlá je administrátor oprávnený zmazať bez uvedenia dôvodu.
§9 Redstone, farmy a pasce
§9.1 Je zakázané stavať redstone okruhy ktoré nadmerne zaťažujú server, napríklad prirýchle nekonečné opakovače.
§9.2 Každá pasca alebo farma či iný (polo)automatický systém musí byť zabezpečený proti nekonečnému vypadávaniu vecí na zem, napríklad pomocou kaktusu/lávy.
§9.3 V end svete sú povolené iba primitívne pasce na endermanov bez použitia redstone okruhov. Zakázané sú viacposchodové pasce.
§9.4 V Hardcore svete je zakázané stavať akýkoľvek druh pasce na hráčov. V svetoch kde je povolené PvP sú zakázané pasce na automatické zabitie hráča (napr. pád do lávy), ale pasce na zamknutie hráča dnu sú povolené.
§9.5 Objekty porušujúce pravidlá má administrátor právo odstrániť bez náhrady škody.
§10 Herné účty
§10.1 Každý hráč môže mať iba jeden herný účet. V prípade zistenia porušenia tohto pravidla vám bude zablokovaná IP adresa.
§10.2 Každý zodpovedá za svoj účet. Pokiaľ si nastavíte slabé heslo, administrátor vám nebude uhrádzať škodu!
§10.3 Ak vám píše že ste prekročili počet registrácii na váš počítač a pritom ste sa neregistrovali ani raz, napíšte správcovi na email.
§10.4 Pokiaľ chcete zahrať zo súrodencom alebo s kamarátom ktorý má rovnakú IP adresu obráťte sa na vyššie uvedený email.
§11 Členovia admin tímu a VIP hráči
§11.1 Pravidlá pre členov admin tímu nájdete na samostatnej stránke.
§11.2 Pravidlá pre VIP hráčov nájdete na samostatnej stránke.
§11.3 Všetky pravidlá na tejto stránke platia aj pre členov A-Teamu a VIP hráčov.
§12 Dodatky
§12.1 Pokiaľ niekoho pristihneš ako porušuje tieto pravidlá, neváhaj a nahlás ho adminom. Hoci by sa niekomu mohlo žalovanie hnusiť, pomôže to eliminovať grázlov už v zárodku.
§12.2 Administrátorom nemá cenu klamať. Ten, kto vykoná hoci len malý priestupok, ale bude neústupne klamať a zapierať, skončí namiesto malého trestu s permanentným banom.
§12.3 Prihlásením na server súhlasíte s pravidlami a následkami ich porušenia.
§12.4 Kvôli ochrane zabezpečenia zaznamenávame na serveri nasledujúce údaje: vašu IP adresu, záznam chatu a príkazov (aj súkromných správ), interakcie vo svete (pokladanie/ničenie blokov, otváranie truhlíc apod.). Pozn: Heslá od vášho účtu sa uchovávajú v šifrovanej podobe v databáze servera.
§12.5 Ak si nieste istý či porušujete pravidlo alebo nie, spýtajte sa majiteľa servera.
§12.6 Vedenie RushMine 1 si vyhradzuje právo kedykoľvek pozmeniť pravidlá bez upozornenia vopred.
Štylistické chyby a iné preklepy vyhradené. Uvedený text je možné prekopírovať na vašu webstránku servera s podmienkou, že uvediete plnú pätičku.
(C) 2012 – 2014 Kangarko | RushMine 1

References: §1

§1

§1

§1

§1

§1

§1

§1

§1

§2

§2

§2

§2

§2

§2

§3

§3

§3

§3

§3

§4

§4

§4

§4

§4

§4

§5

§5

§5

§5

§5

§5

§5

§6

§6

§6

§6

§6

§7

§7

§7

§7

§7

§7

§7

§7

§8

§8

§8

§8

§9

§9

§9

§9

§9

§9

§10

§10

§10

§10

§10

§11

§11

§11

§11

§12

§12

§12

§12

§12

§12

§12